a Bizottság 652/2004/EK rendelete
(2004. április 7.)
a 2004. március 1-jétől június 30-ig terjedő időszak során a finomítók ellátásához szükséges, AKCS-államokból származó nyers nádcukor behozatalára vonatkozó preferenciális vámkontingens megnyitásáról szóló 362/2004/EK rendelet helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukor piacának közös szervezéséről szóló, 2001. június 19-i 1260/2001/EK tanácsi rendeletre [1], és különösen annak 39. cikke (6) bekezdésére,
mivel:
(1) A 362/2004/EK bizottsági rendeletbe [2] hiba került a megnyitott kvóta sorszámába, amely eltér a 2003/2004., 2004/2005. és 2005/2006. gazdasági évre bizonyos vámkontingensek és kedvezményes megállapodások szerinti nádcukor-behozatalra vonatkozó részletes alkalmazási szabályok megállapításáról, valamint a 1464/95/EK és a 779/96/EK rendelet módosításáról szóló, 2003. június 30-i 1159/2003/EK bizottsági rendelet [3] 16. cikkének második bekezdésében foglalt 2003/2004-től a 2005/2006. gazdasági évekre a mindenféle különleges preferenciális cukor kvótákra már előzőleg meghatározottól.
(2) Ezért a 362/2004/EK rendeletet a sorszám-hivatkozás törlésével módosítani kell attól az időponttól kezdődő hatállyal, amikortól az alkalmazandó.
(3) Az e rendeletben foglalt intézkedések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
A 362/2004/EK rendelet 1. cikkének második bekezdését el kell hagyni.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ezt a rendeletet 2004. március 1-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. április 7-én.